Curdi
Curdi, sive Carduchi, sunt populus fere trecentorum vel quadrigentorum centenorum milium hominum qui in Turcia, Iraca, Irania, Syria, Armenia et Libano versant.. Numerus Curdorum diligentius dici non potest, quia civitates, in quibus maxima Curdorum pars vivit, origines gentiles non recensent. Culturam et linguam Curdicam (Indoeuropaeam) propriam habent. Multi censent Curdos a Medis ortos esse. Terra Curdorum Curdistania appellatur, quamquam numquam civitas sui iuris huius nominis, quae omnes vel maximam Curdorum partem amplecteretur, orta est. Pactis Savarae anno 1920 ictis, quibus Bello Orbis Terrarum Primo confecto inter alia territoria Imperii Ottomanici delapsi in ordinem adducerentur, Curdis propria civitas promissa est. Pacta ab Mustapha Cemal Ataturco et „Neoturcis“ non agnita anno 1923 Pacto Lausannensi pro Turcia mutata sunt, ut fere dimida Curdorum pars in dicionem civitatis Turcicae venit, aliis Curdis in aliis civitatibus dispersis. Plurimi inter Curdos Musulmani sunnitici sunt, sed etiam inveniunt Curdi siitici, aleviti(en), iarsanisti(en), iazidici(en), zoroastriani et christiani.